Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 680/13/7701	Bardejov, 5.11.2013
EEČ : 2-54-135-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 01.02.2013 až doposiaľ v Bardejove ani inde ako otec maloletého syna XXXXX, nar. XXXXX zverený do výchovy a opatery matky XXXXX, nar. XXXXX, trv. bytom XXXXX, okr. XXXXX, toho času bytom XXXXX, ul.  XXXXX prispieval na výživu syna len po 30 Eur mesačne aj napriek tomu, že rozsudkom Okresného súdu XXXXX pod číslom XXXXX zo dňa 24.03.2011, ktorý nadobudol právoplatnosť dňa 14.04.2011 bol zaviazaný prispievať na výživu syna Igora sumou 90 Eur mesačne vždy do 15. dňa v mesiaci predom k rukám matky a to počnúc dňom 01.09.2010, čím mu takto za obdobie od 01.02.2013 až doposiaľ ku dňu 04.09.2013 vznikol dlh na výživnom v sume 420 Eur,

lebo nie je tento skutok trestným činom a nie je dôvod na postúpenie veci

Odôvodnenie:
Uznesením povereného príslušníka PZ, Obvodného oddelenia PZ v Bardejove zo dňa 04.09.2013 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, že od 01.02.2013 až doposiaľ v Bardejove ani inde ako otec maloletého syna XXXXX, nar. XXXXX zverený do výchovy a opatery matky XXXXX, nar. XXXXX, trv. bytom XXXXX, okr. XXXXX, toho času bytom XXXXX, ul.  XXXXX, prispieval na výživu syna len po 30 Eur mesačne aj napriek tomu, že rozsudkom Okresného súdu XXXXX pod číslom XXXXX zo dňa 24.03.2011, ktorý nadobudol právoplatnosť dňa 14.04.2011 bol zaviazaný prispievať na výživu syna XXXXX sumou 90 Eur mesačne vždy do 15. dňa v mesiaci predom k rukám matky a to počnúc dňom 01.09.2010, čím mu takto za obdobie od 01.02.2013 až doposiaľ ku dňu 04.09.2013 vznikol dlh na výživnom v sume 420 Eur. 

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX svedkovi -poškodenej XXXXX, nar. XXXXX, bytom XXXXX, okr. XXXXX v mesiaci september a október 2013 zaslal na jej účet 510 eur, čím takto vyplatil dĺžne výživné okrem sumy 90 eur za mesiac október 2013.
	 	 		
	Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

	Podľa § 207 ods. 1 Tr. zákona kto najmenej tri mesiace v období dvoch rokov neplní čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.
	
Za daného skutkového stavu je zrejmé, že zo strany obvineného neboli naplnené znaky skutkovej podstaty zanedbanie povinnej výživy podľa § 207 ods. 1 Tr. zákona.

	Na základe vyššie uvedených skutočností bolo rozhodnuté tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor